Na osnovu člana 27a stav 5. Zakona o elektronskim komunikacijama („Službeni glasnik RS”, br. 44/10, 60/13 − US i 62/14), člana 42. stav 1. Zakona o Vladi („Službeni glasnik RS”, br. 55/05, 71/05 − ispravka, 101/07, 65/08, 16/11, 68/12 − US, 72/12, 7/14 − US i 44/14) i tačke 2. Odluke o otvaranju Budžetskog fonda za unapređenje i razvoj oblasti elektronskih komunikacija i informacionog društva („Službeni glasnik RS”, broj 79/14),

 Vlada donosi

U R E D B U

O IZMENAMA UREDBE O UTVRĐIVANJU PROGRAMA KORIŠĆENJA SREDSTAVA BUDŽETSKOG FONDA ZA FINANSIRANJE AKTIVNOSTI I MERA UNAPREĐENJA I RAZVOJA OBLASTI ELEKTRONSKIH KOMUNIKACIJA I INFORMACIONOG DRUŠTVA U 2014. GODINI

Član 1.

U Uredbi o utvrđivanju Programa korišćenja sredstava Budžetskog fonda za finansiranje aktivnosti i mera unapređenja i razvoja oblasti elektronskih komunikacija i informacionog društva u 2014. godini („Službeni glasnik RS”, broj 112/14), u Programu korišćenja sredstava Budžetskog fonda za finansiranje aktivnosti i mera unapređenja i razvoja oblasti elektronskih komunikacija i informacionog društva u 2014. godini, koji je odštampan uz tu uredbu i čini njen sastavni deo, u stavu 1. broj: „73.200.000,00” zamenjuje se brojem: „95.201.000,00”.

 Član 2.

 U Odeljku Raspodela sredstava broj: „73.200.000,00” zamenjuje se brojem: „95.201.000,00”.

 U tabeli broj: „30.000.000,00” zamenjuje se brojem: „52.001.000,00”, a broj: „73.200.000,00” zamenjuje se brojem: „95.201.000,00”.

Član 3.

 Ova uredba stupa na snagu osmog dana od dana objavljivanja u „Službenom glasniku Republike Srbije”.

05 Broj:

U Beogradu,

V L A D A

|  |  |
| --- | --- |
|  |   PREDSEDNIK  Aleksandar Vučić |